als_Latn ron_Latn bos_Latn
Fimi “Taxi” i regjisorit disident iranian Jafar Panahi triumfoi ne Festivalin e Filmit ne Berlin, ne edicionin e 65 te tij. Pavarësisht vlerësimit me Ariun e Arte, regjisori 54-vjeçar nuk mundi ta tërhiqte trofeun, pasi nuk i lejohet te largohet nga vendi dhe as te realizoje filma per një periudhe 20 vjeçare, pasi akuzohet për propagande.
Ne mungese te tij, mes emocionesh çmimi i’u dorëzua mbesës se tij, një nga protagonistet e filmit. Ngjarjet e filmit zhvillohen ne nje taksi qe endet rrugëve te Teheranit, ku regjisori njihet me historitë e pasagjereve te tij, qe nuk jane aktore. Kritiket e përshkruan fitoren e tij si fitore te lirisë se shprehjes. Juria e drejtuar nga regjisori amerikan Darren Aronofsky, e cilësoi filmin nje letër dashurie per kinemanë dhe vlerësoi koleksionin prej 19 filmash, qe konkurruan për Ariun e Arte.
Cmimi i dyte me i rendesishem ne Berlin, Ariu i Argjendte, shkoi për filmin kilian “El Club,” te regjisorit Pablo Larrain’, nje histori qe tregon sesi kisha katolike i rehabilitoi, duke strehuar 4 priftërinj pedofilë. Çmimin per regjine me te mire e ndanë mes tyre regjisori rumun Radu Jufe per filmin Aferim dhe ajo polake Malgorzata Szumowska per filmin Body. Festivali ku ishin te pranishëm yje si Cate Blanchett, Juliette Binoche, Christian Bale dhe James Franco, rezultoi sukses edhe per kinemanë britanike ku Tom Courtenay dhe Charlotte Rampling u vlerësuan si aktori dhe aktorja me e mire per rolet kryesore ne filmin 45 vjet.
als_Latn als_Latn als_Latn